DJ पर डांस करते वक्त हुई फायरिंग, गन कल्चर पर सरकार के दावे हवा
AAP Government Action Against Gun Culture, Video Viral Firing In Marriage Tarntaran | License Cancel In Punjab  पंजाब में गन कल्चर के खिलाफ पुलिस लगातार एक्शन में है, लेकिन फिर भी पंजाब में हथियारों का नुमाइश व दुरुपयोग रुक नहीं रहा।
पंजाब में गन कल्चर के खिलाफ पुलिस लगातार एक्शन में है, लेकिन फिर भी पंजाब में हथियारों का नुमाइश व दुरुपयोग रुक नहीं रहा। अब पंजाब के तरनतारन की एक वीडियो सोशल मीडिया पर वायरल हो रही है। यह एक शादी समारोह का वीडियो है, जिसमें तकरीबन 100 के करीब फायर किए गए हैं। पुलिस अब वीडियो के आधार पर एक्शन लेने की तैयारी में है।
शादी समारोह में हथियारों की नुमाइश व दुरुपयोग का मामला तरनतारन के गांव ठठियां का बताया जा रहा है। वायरल वीडियो एक शादी समारोह की है। जिसमें एक साथ तकरीबन 100 फायर किए गए। हैरानी की बात है कि 100 फायर होने के बाद भी पुलिस को इनकी आवाज नहीं सुनाई दी, लेकिन अब जब वीडियो सोशल मीडिया पर वायरल हो गया है तो पुलिस गोलियां चलाने वालों की पहचान में जुट गई है।
पंजाब में रविवार 813 लाइसेंस किए गए रद्द
गन कल्चर के खिलाफ पंजाब सरकार लगातार एक्शन उठा रही है। सरकार का कहना है कि आप सरकार के समय तकरीबन 2 हजार लाइसेंस रद्द किए जा चुके हैं। जबकि रविवार को 813 लाइसेंसों को रद्द किया गया है। इस सूची में 89 ऐसे लाइसेंस धारक हैं, जिनके लाइसेंस क्रिमिनल एक्टिविटी के कारण रद्द किए गए हैं।
सर्वाधिक लाइसेंस SAS नगर में रद्द
पंजाब सरकार की तरफ से जारी सूची के अनुसार सबसे अधिक लाइसेंस SAS नगर में रद्द किए गए हैं। वहीं दूसरे नंबर पर पठानकोट है, जहां 199 लाइसेंस रद्द किए गए। इनमें से 87 लाइसेंस लुधियाना ग्रामीण, 48 शहीद भगत सिंह नगर, 10 गुरदासपुर, 84 फरीदकोट, 47 होशियारपुर, 6 कपूरथला, और 16 लाइसेंस संगरूर के रद्द किए गए हैं। अमृतसर कमिश्नरेट के 27 और जालंधर कमिश्नरेट तथा अन्य जिलों के 11 लोगों के शस्त्र लाइसेंस भी रद्द कर दिए गए हैं।
अमृतपाल के सहयोगियों के लाइसेंस पर चुप्पी
वर्तमान पंजाब की बात करें तो यहां 3,73,053 असला लाइसेंस हैं। वहीं दूसरी तरफ रद्द किए गए लाइसेंसों में वारिस पंजाब दे के जत्थेदार अमृतपाल सिंह के 9 सहयोगियों के नाम हैं या नहीं, इस पर पंजाब सरकार अभी तक चुप है, लेकिन कुछ समय पहले ही पंजाब सरकार की तरफ से ही बयान दिया गया था कि लाइसेंस आत्मरक्षा के लिए दिए गए थे, न कि खालिस्तानी नेता को सुरक्षा कवर प्रदान करने के लिए।